**VALSTYBĖS-AUKLĖS INDEKSAS (NSI) 2017**

Sveiki atvykę į antrąją Valstybės-auklės indekso (NSI) pagal EPICENTER projektą versiją, kurioje yra lyginamos 28 ES valstybės narės pagal jų įvestus apribojimus, apimančius maisto, alkoholio bei įprastų ar elektroninių cigarečių vartojimą.

Valstybės-auklės indeksą sudaro trys pagrindinės kategorijos: alkoholis, nikotinas ir maistas. Kiekviena iš trijų kategorijų yra lygi 33,3%. Nikotinas yra priskiriamas tabako ir e-cigarečių kategorijoms, iš kurių kiekviena turi vienodą svorį, lygų 16,66%.

Kiekvienai iš kategorijų yra taikomi skirtingi kriterijai. Balai yra skiriami atsižvelgiant į kiekvieną iš esamų kriterijų, kuriuos pasvėrus ir vėliau susumavus gaunamas galutinis rezultatas. Valstybės-auklės indeksas apima sritis, turinčias neigiamą poveikį vartotojams. Šios sritys skirtingai atspindi, kokiu mastu vartotojai yra neigiamai paveikiami, atsižvelgiant ne tik į palyginus nežymius nepatogumus, tačiau taip pat ir į mokesčius ar tiesioginius draudimus.

Paternalistinės sritys paprastai sumažina asmens gyvenimo kokybę pasitelkiant vieną ar kelis iš šių būdų:

– kainų didinimą (apmokestinimas ir mažmeninės monopolijos)

– vartotojų stigmatizavimą

– pasirinikimų apribojimą

– nepatogumų kėlimą vartotojams

– informacijos ribojimą (reklamos draudimai)

– produktų kokybės mažinimą

Šis indeksas apima visas veiklos sritis, kuriomis siekiama užkirsti kelią teisėtų produktų vartojimui. Kiekvienos kategorijos (t.y. alkoholio, e-cigarečių, maisto produktų ir gaiviųjų gėrimų bei tabako kategorijos) kriterijai ir jų koeficientai yra pateikti jiems skirtuose puslapiuose.

Visi duomenys atitinka 2016 m. sausio 1 d. teisinį statusą. Nuo 2016-ųjų metų gegužės mėn. Valstybės narės turės laikytis naujos Tabako gaminių direktyvos, kurioje bus įteisinta nemaža dalis tabako ir e-cigarečių apribojimų. Kita indekso versija bus koreguojama atsižvelgiant į šiuos nuostatų pakeitimus.

Atkreipkite dėmesį, jog nėra atsižvelgiama į tai, kaip įstatymas yra įgyvendinamas. Kai kurios šalys negali užtikrinti, jog būtų laikomasi kai kurių jų nuostatų, tačiau tai nėra vertinama. Mus domina tik tai, ką skelbia (nacionalinis) įstatymas, o ne tai, ar praktiškai yra lengva nusižengti įstatymui.

Šio indekso nebūtų pavykę parengti be vertingos mūsų draugų tinklo visoje Europoje pagalbos ir visų pradiniame puslapyje išvardytų ekspertų grupių. Duomenys, skirti indeksui parenginti, buvo tikrinami remiantis daugybe šaltinių, vis dėlto aptikus galimus neatitikumus, prašome informuoti.

**APIE**

Valstybės-auklės indeksas (NSI) yra lyginamoji ES šalių priimtų apribojimų, apimančių maisto, alkoholio bei įprastų ar elektroninių cigarečių vartojimą, lentelė. Šis projektas, pasiekęs žiniasklaidą visoje Europoje, buvo pradėtas 2016 m. kovo mėn. Projektui vadovauja Ekonomikos reikalų instituto (IEA) ekspertas Christopher Snowdon kartu su partneriais iš visos Europos. 2017-ųjų metų indekso versija, pristatyta visą dieną trukusios konferencijos Briuselyje metu, sukėlė aukšto lygio diskusijas ir debatus tarp Parlamento narių, industrijos ir kitų ekspertų bei reguliuotojų grupių dėl reglamento poveikio sveikatai.

Užklausos: [info@epicenternetwork.eu](mailto:info@epicenternetwork.eu)

**APIE REDAKTORIŲ**

Christopher Snowdon yra žinomas kaip Gyvenimo būdo ekonomikos instituto vadovas, kurio tyrimuose daugiausia dėmesio yra skiriama gyvenimo būdo laisvėms, draudimams bei faktais grindžiamai politkai. Jis reguliariai prisideda prie „Spectator Health“ tinklaraščio rašymo, o taip pat dažnai pasirodo televizijoje ar yra girdimas per radiją aptariant socialinius ir ekonominius klausimus.

C. Snowdono tyrimai sprendžia įvairius aspektus, įskaitant „nuodėmės“ mokesčius, valstybės finansavimą labdaros organizacijoms, laimės ekonomiką, visuomenės sveikatos reguliavimą, azartinius lošimus ir juodąją rinką. Naujausi jo leidiniai apima „Drinking, Fast and Slow“, „The Proof of the Pudding: Denmark’s Fat Tax Fiasco“, „The Crack Cocaine of Gambling?“, „The Wages of Sin Taxes“, „Drinking in the Shadow Econom“, „Sock Puppets: How the government lobbies itself and why“ ir „Closing Time: Who’s killing the British pub?“. Jis taip pat parašė knygas „Selfishness, Greed and Capitalism“ (2015), „The Art of Suppression“ (2011), „The Spirit Level Delusion“ (2010) ir „Velvet Glove, Iron Fist“ (2009).

**KATEGORIJOS**

1. **TABAKO KATEGORIJA**

Tabako kategorija apima mokesčius (30%), reklamą (10%), draudimas rūkyti (30%) ir kita (30%).

**KRITERIJAI:**

**Mokesčiai.** Apskaičiuoti panašiu būdu kaip ir alkoholio mokesčiai (žr. Aukščiau). Mokesčių tarifai yra paimti iš Europos Komisijos ir pritaikyti perkamajai galiai. Didžiausius mokesčius įvedančios šalies balas yra balas 100. Kitos šalys vertinamos kaip didžiausio mokesčio procentinė dalis.

**Reklama.** Iš viso sudaro 10 balų.Visiškas uždraudimas įvertinamas 10-čia balų; visiškas uždraudimas neįskaitant pardavimo vietos – 9-iais balais. Kitokios reklamos atveju skiriamas mažesnis balas, tačiau visos TPD reikalavimus atitinkančios šalys surenka ne mažiau kaip 6 balus.

**Draudimas rūkyti.** Suskirstytas į penkias subkategorijas, iš kurių kiekviena įvertinama iki 10-ties balų. Šios kategorijos ya: barai, restoranai, darbo vietos, automobiliai ir atviros zonos. Balai ya skiriami pagal draudimo dydį ir apimtį, o galutinis balas yra koreguojamas, siekiant jog jis būtų nustatomas ne iš 50, o iš 30 galimų balų.

**Kita.** Padalintas į penkias subkategorijas: paprastas pakavimas (10 balų), mažmeninės prekybos tiesiogiai neprieinamu būdu draudimas (10 balų), kramtomojo tabako (pvz. „snus“) draudimas (5 balai) ir prekybos automatų draudimas (5 balai).

1. **E-CIGAREČIŲ KATEGORIJA**

E-cigarečių kategorija apima gaminio draudimus (iki 40 balų), reklamos apribojimus (iki 10 balų), mokesčius (10 balų) ir e-cigarčių rūkymo draudimus (iki 40 balų), iš viso sudarant 100 galimų balų.

**KRITERIJAI:**

**Gaminio draudimai.** Iki 40 balų yra skiriami tam tikrų rūšių e-cigarečių ir (arba) skysčių draudimui. Visiškas elektroninių cigarečių kaip medicinos produktų draudimas ar reguliavimas galėtų būti įvertintas 40-čia taškų, tačiau šiuo metu elektroninės cigaretės yra įteisintos visose ES šalyse, kurioms taikomi skirtingi reguliavimo lygiai. ES nustatė ribas rezervuarų dydžiui, skysčių stiprumui, butelių dydžiui ir kelioms kitoms produkto savybėms, o tai reiškia, kad visoms TPD reikalavimus atitinkančios šalims yra skiriami mažiausiai mažiausiai 10 balų. Kiti balai yra skiriami už kitus draudimus, tokius kaip skonių (iki 5 balų), pakartotinai užpildomų elektroninių cigarečių (5 balai), tarpvalstybinių pardavimų (5 balai) ir pardavimų paštu (2 balai) draudimus.

**Reklama.** Taškai yra skiriami pagal reklamos apribojimų sritį ir apimtį. Visos šalys privalo uždrausti daugumą elektroninių cigarečių reklamos formų, siekiant, kad jos atitiktų ES tabako gaminių direktyvą ir taip surinktų bent 6 balus. Kiti taškai skiriami už draudimą būtent vietinei e-cigarečių reklamai.

**Mokesčiai.** Šalims, kurios taiko specialųjį e-cigarečių mokestį (kartu su standartiniu pardavimo mokesčiu), yra skiriama iki 10-ties balų. Balai skiriami pagal mokesčio dydį, proporcingą didžiausiam mokesčiui, kuris įvestas šalies, surinkusios 10 balų.

**E-cigarečių naudojimo draudimas.** Iki 40 balų yra skiriama už draudimus ir apribojimus, susijusius su e-cigarečių naudojimu viešose vietose. Šalyse, kuriose e-cigaretės yra naudojamos rūkymo draudimo tikslams, tabako indeksui nustatyti naudojamas rūkymo draudimo subkategorijos balas.

1. **ALKOHOLIO KATEGORIJA**

Alkoholio kategorija apima mokesčius (50%), reklamos apribojimus (20%) ir kita (30%).

**KRITERIJAI:**

**Mokesčiai.** Skirstomi į tris kategorijas - alų, vyną ir spiritinius gėrimus, iš kurių kiekviena turi vienodą svorį. Duomenys surinkti iš Europos Komisijos (vynas ir spiritiniai gėrimai) ir Britų alaus ir barų asociacijos (alus). Mokesčių tarifai koreguojami atsižvelgiant į perkamąją galią. Šalis, kuri įveda didžiausią mokesčio tarifą, yra įvertinama 100 balų. Kitų šalių balai piklauso nuo jų mokesčių tarifo kaip procentinės dalies tos šalies, kuri nustato didžiausius mokesčius. Skaičiavimai atliekami kiekvienam iš trijų gėrimų tipų, paliekant 300 balų kaip didžiausią įvertinimą, kuris paverčiamas į 50 balų.

**Reklama.** Skirstoma į tris kategorijas: TV/radijo reklama, lauko reklama ir rėmimas. Šios dar skirstomos į dvi subkategorijas: vynas/spiritiniai gėrimai ir alus, paliekant šešias kategorijas. Kiekvienai subkategorijai skiriama balas iš 10 galimų. 10 balų žymi pilną draudimą, kai tuo tarpu 0 nežymi jokių reikšmingų apribojimų. Tai palieka 60 balų kaip didžiausią įvertinimą, kuris konvertuojamas į 20 balų.

**Kita** sudaro keturias subkategorijas, kurių bendra vertė yra 30 balų.

**Mažmeninė monopolija.** Kai kurios šalys turi valstybei priklausantį mažmeninės prekybos alkoholoniais gėrimais monopolį, taip ribodamos konkurenciją, sumažindamos prieinamumą ir didindamos kainas. Monopolis = 5 balai. Nėra monopolio = 0 balų.

**Įstatyminis barų ir restoranų uždarymo laikas.** Kai kurios šalys verčia barus ir restoranus nutraukti alkoholio tiekimą ir (arba) užsidaryti tam tikru nakties metu. Šioms šalims yra skiriama 10 balų, kai tuo tarpu tos, kurios uždarymo laiką leidžia nuspręsti savininkams, gauna 0 balų.

**Nulinio ar beveik nulinio vairavimo išgėrus riba.** Daugumoje ES šalių leistina alkoholio koncentracija kraujyje yra mažesnė kaip 0,05%. Kitose šalyse, įskaitant Jungtinę Karalystę, taikoma riba yra didesnė - 0,08%. Vis dėlto kai kuriose šalyse ši riba yra tokia maža, kad ji yra labiau nuosaikumo matas negu kelių saugumo priemonė. 0,02% ar mažesnė riba yra gerokai mažesnė už tą, kurią pasiekus vairavimas tampa pavojingas, kas atgraso žmones nuo alkoholio vartojimo, ypač tada, kai yra žinoma, jog sekantį rytą jie turės vairuoti. Šalims, nustačiusioms 0,02% ar mažesnę ribą, skiriami 5 balai.

**Reklamos draudimas.** Kai kurios šalys riboja arba draudžia skatinančius pirkimą pasiūlymus tokius kaip, pavyzdžiui, „laimės valandos“ ar „du už vieno kainą“. Nėra apribojimų = 0 balų. Daliniai apribojimai = iki 9 balų. Visiškas uždraudimas = 10 balų.

1. **MAISTO IR GĖRIMŲ KATEGORIJA**

Šią kategoriją sudaro penkios kategorijos, kurių bendras balas yra 100.

**KRITERIJAI:**

**Mokesčiai.** Tai apima bet kokius maisto produktų, gaiviųjų gėrimų ar specifinių ingredientų mokesčius (viršijančius įprastą pardavimo mokestį). Balai skiriami atsižvelgiant į apmokestinamų produktų skaičių ir mokesčio dydį. Iki 10-ties balų skiriama už gaiviuosius gėrimus ir iki 25 balų už maisto produktus (iš viso ne daugiau kaip 35 balai).

**Reklamos apribojimai.** Iki 25 balų yra skiriamaatsižvelgiant į reklamos apribojimų apimtį ir griežtumą.

**Maisto ingredientų normavimas.** Iki 25 balų yra skiriama valstybės sankcionuotam maisto ingredientų normavimui.

**Energetiniai gėrimai.** Kai kurios šalys kofeinuotus (energetinius) gaiviuosius gėrimus reguliuoja griežčiau nei tradicinius karštus gėrimus, taip pat sudėtyje turinčius kofeino. Visiškas draudimas parduoti energetinius gėrimus žmonėms iki 18 metų amžiaus yra įvertinamas 5 balais, kai tuo tarpu už specifinį kofeinuotų gėrimų apmokestinimą yra skiriama iki 4 balų.

**Prekybos automatai.** Ne daugiau kaip 10 balų yra skiriama už prekybos automatų draudimus ir (arba) draudimus parduoti tik tam tikrus juose esančius maisto ir gėrimų produktus. Balai skiriami atsižvelgiant į draudimo įsigaliojimo vietą (pvz., mokyklos, ligoninės) ir įtraukiamų produktų skaičiaus.